**ELŐTERJESZTÉS**

**Körmend város Önkormányzata Képviselő-testülete 2013. június 25-i ülésére**

**Tárgy:** beszerzési szabályzat megtárgyalása

Tisztelt Képviselő-testület!

Az Önkormányzat és annak Hivatala beszerzéseit közbeszerzési értékhatárok felett a hatályos Közbeszerzésekről szóló törvény (Kbt) szabályozza, míg ezen értékhatár alatt az Önkormányzatnak kell kialakítania a beszerzési szabályokat.

Ezen szabályokat szabályzatba foglaltuk, és a Képviselő-testület elé tárjuk.

Célunk az, hogy a Kbt-hez képest könnyebb és egyszerűbb beszerzések mentén valósuljanak meg az említett rendelések.

A pályázatokra külön eljárásrend vonatkozik, így ott azt kell mindenkor követni.

Kérem a tisztelt Képviselő-testületet, hogy a szabályzatot elfogadni szíveskedjék.

**HATÁROZATI JAVASLAT**

Körmend város Önkormányzata Képviselő-testülete az Önkormányzat és annak Hivatala, a Körmendi Közös Önkormányzati Hivatal közbeszerzési értékhatárt el nem érő beszerzéseiről rendelkező szabályzatot a mellékelt tartalommal elfogadja.

Körmend, 2013. június 12.

Felelős: jegyző a szabályzat nyilvántartásáért

Bebes István

polgármester